Zmluva o dielo č. ......./2020

**uzatvorená v zmysle § 536 a nasl. Obchodného zákonníka**

medzi:

**Objednávateľ:** **Mesto Žilina**

Sídlo: Námestie obetí komunizmu 1,

0110 31 Žilina

Zastúpený: Mgr. Peter Fiabáne, primátor mesta Žilina

IČO: 00 321 796

Bankové spojenie: Prima banka Slovensko, a.s.

č. účtu: SK3756000000000330353001

kontaktná osoba:

e-mail:

t.č.:

(ďalej ako „**Objednávateľ**“)

**Zhotoviteľ :**

Sídlo :

Zastúpený:

Registrácia:

IČO:

DIČ:

Bankové spojenie:

č. účtu:

kontaktná osoba:

e-mail:

t.č.:

(ďalej ako „**Zhotoviteľ**“)

1. **Predmet zmluvy**
2. Na základe výsledku verejného obstarávania uskutočneného Objednávateľom ako verejným obstarávateľom podľa zákona č. 343/2015 Z.z. o verejnom obstarávaní a o zmene a doplnení niektorých zákonov, uzatvárajú zmluvné strany túto zmluvu, ktorej predmetom je záväzok zhotoviteľa zabezpečovať:
3. elektroinštaláciu a elektroinštalačný materiál,
4. montáž a demontáž elektroinštalácie,
5. montáž a demontáž elektrických prípojok do drevených stánkov,
6. zhotovenie elektrických prípojok k pódiám,
7. montáž a demontáž elektrických prípojok podľa potreby,
8. elektroinštalačný materiál potrebný k zhotoveniu prípojok,
9. vianočnú výzdobu vianočných trhov – stánkov, stromčeka - jej montáž a demontáž,
10. pohotovosť pri podujatiach organizovaných Objednávateľom, t.j. počas podujatí byť k dispozícii na telefónnom čísle uvedenom v záhlaví zmluvy a v prípade poruchy byť do 30 minút na mieste určenia. Pohotovosť vždy pred podujatím oznámi Objednávateľ Zhotoviteľovi elektronicky alebo telefonicky.
11. Zmluvné strany sa dohodli, že predmet zmluvy podľa čl. I. ods. 1 tejto zmluvy bude Zhotoviteľ realizovať vždy len podľa požiadaviek a potrieb Objednávateľa, na základe jednotlivých objednávok Objednávateľa v súlade s jeho internými predpismi o objednávaní, ktoré budú považované za zmluvy o dielo, pričom Objednávateľ v objednávke uvedie konkrétny druh požadovanej práce a termín odovzdania diela. Akceptácia tejto objednávky Zhotoviteľom sa považuje za uzavretie čiastkovej realizačnej zmluvy o dielo. Termín určený v objednávke podľa tohto článku je pre Zhotoviteľa záväzným a jeho nedodržaním sa dostáva do omeškania s výnimkou, ak bolo omeškanie preukázateľne spôsobené zásahom vyššej moci (vis maior) alebo z dôvodu mimoriadnych udalostí (napr. nepriaznivé poveternostné podmienky).
12. Zhotoviteľ je povinný obstarať elektroinštalačný materiál potrebný na vykonanie diela, objednaný Objednávateľom.
13. Zhotoviteľ potvrdzuje, že sa v plnom rozsahu zoznámil s rozsahom a povahou diela, že sú mu známe technické a kvalitatívne podmienky na realizáciu diela a že disponuje takými kapacitami a odbornými znalosťami, ktoré sú na zhotovenie diela s odbornou starostlivosťou v súlade s touto zmluvou potrebné.
14. Objednávateľ sa v nadväznosti na bod 1 tohto článku zaväzuje, že dielo zhotovené v súlade s touto zmluvou prevezme a zaplatí Zhotoviteľovi dohodnutú cenu, podľa podmienok dohodnutých v tejto zmluve.
15. Veci pre zhotovenie diela, vrátane subdodávok zabezpečuje Zhotoviteľ, ak sa zmluvné strany osobitne nedohodnú inak. Zhotoviteľ sa zaväzuje, že v zmluvách uzatvorených so svojimi jednotlivými subdodávateľmi nebude dohodnutá tzv. výhrada vlastníctva, teda také ustanovenie, ktoré by stanovovalo , že zhotovované dielo alebo akákoľvek jeho časť je až do úplného zaplatenia ceny za dielo vo vlastníctve subdodávateľa. Dielo musí vždy priamo prechádzať do vlastníctva Objednávateľa podľa tejto zmluvy o dielo.
16. Zhotoviteľ zhotoví dielo na vlastný náklad, vo vlastnom mene, na vlastnú zodpovednosť a na vlastné nebezpečenstvo, s odbornou starostlivosťou, v súlade s podmienkami prípadného povolenia na základe, ktorého sa dielo vykonáva, vyjadreniami dotknutých organizácií a subjektov, v súlade s platnými právnymi predpismi a záväznými technickými normami (STN a EN).
17. **Miesto plnenia**

Miestom plnenia je mesto Žilina podľa jednotlivých objednávok.

1. **Platnosť zmluvy, odovzdanie diela**
2. Táto zmluva sa uzatvára na dobu určitú, 24 kalendárnych mesiacov od nadobudnutia účinnosti zmluvy.
3. Platnosť a účinnosť tejto zmluvy skončí uplynutím dojednanej doby podľa čl. III ods. I tejto zmluvy.
4. V prípade porušenia zmluvných podmienok podstatným spôsobom ktoroukoľvek zmluvnou stranou je Zhotoviteľ i Objednávateľ oprávnený odstúpiť od zmluvy. Odstúpenie od zmluvy musí byť písomné a doručené druhej zmluvnej strane.
5. Za porušenie zmluvy podstatným spôsobom zo strany Zhotoviteľa sa považuje najmä:
6. ak dielo nebolo zhotovené a odovzdané v dohodnutom termíne,
7. ak dielo nebolo zhotovené riadne, v zmysle dohodnutých podmienok,
8. Zhotoviteľ neplní svoje záväzky ani napriek upozorneniu Objednávateľa, v ktorom mu Objednávateľ stanoví primeranú lehotu na splnenie svojich záväzkov, minimálne však 5 dní odo dňa doručenia upozornenia.
9. Za porušenie zmluvy podstatným spôsobom zo strany Objednávateľa sa považuje, ak Objednávateľ bude meškať s úhradou faktúr dlhšie ako 30 dní, za predpokladu, že budú splnené všetky podmienky uvedené v čl. IV tejto zmluvy.
10. Za odovzdanie a prevzatie diela sa považuje odovzdanie a prevzatie diela, objednaného konkrétnou objednávkou, potvrdené písomným protokolom podpísaným zástupcom Objednávateľa a Zhotoviteľa. v termíne vzájomne vopred dohodnutom medzi Objednávateľom a Zhotoviteľom. Ak sa zmluvné strany nedohodnú na čase konania preberacieho konania inak, uskutoční sa preberacie konanie v posledný deň lehoty pre vykonanie diela;
11. Dňom riadneho dodania diela je deň prevzatia diela Objednávateľom v zmysle preberacieho protokolu.
12. **Cena diela a platba za dielo**

# Za zhotovenie diela zaplatí Objednávateľ Zhotoviteľovi dohodnutú cenu na základe cenovej ponuky predloženej Zhotoviteľom diela. Táto cenová ponuka je uvedená v Prílohe č. 1, ktorá je neoddeliteľnou súčasťou tejto zmluvy.

# Objednávateľ sa zaväzuje uhradiť Zhotoviteľovi cenu za elektroinštalačný materiál podľa čl. I ods. 3 tejto zmluvy. Pričom cenová ponuka za jednotlivé položky elektroinštalačného materiálu je uvedená v Prílohe č. 2, ktorá je prílohou tejto zmluvy.

# Uvedenú cenu je možné navýšiť iba v prípade zmeny sadzby DPH a to tak, že Zhotoviteľ, ktorý je v čase uzavretia zmluvy platcom DPH pripočíta k dojednanej celkovej cene diela bez DPH daň z pridanej hodnoty v percentuálnej výške, zodpovedajúcej zákonnej úprave, účinnej k dátum zdaniteľného plnenia. Ustanovenie v predchádzajúcej vete sa nevzťahuje na Zhotoviteľa, ktorý nie je v čase uzavretia zmluvy platcom DPH.

# Objednávateľ sa zaväzuje uskutočniť úhradu dohodnutej zmluvnej ceny podľa čl. IV ods. 1,2 tejto zmluvy na základe faktúry, vystavenej Zhotoviteľom diela po odovzdaní diela podľa čl. III ods.4 tejto zmluvy. Splatnosť faktúry je 30. deň od jej doručenia Objednávateľovi.

# Zhotoviteľom predložená faktúra musí obsahovať náležitosti v zmysle zák. č. 222/2004 Z. z. o dani z pridanej hodnoty v znení neskorších predpisov. Faktúra musí obsahovať tiež číslo zmluvy a číslo objednávky Objednávateľa. Prílohou faktúry musí byť obojstranne podpísaný protokol v zmysle čl. III bod 4 tejto zmluvy. V prípade, ak faktúra bude obsahovať nesprávne alebo neúplné údaje, prípadne nebude obsahovať náležitosti daňového dokladu v zmysle zákona č. 222/2004 Z. z. alebo prílohou faktúry nebude protokol v zmysle vyššie uvedeného je Objednávateľ oprávnený vrátiť túto faktúru naspäť Zhotoviteľovi za účelom jej opravy, prípadne na doplnenie. Zhotoviteľ túto faktúru podľa charakteru nedostatkov buď opraví alebo vystaví novú faktúru, s tým, že nová lehota splatnosti začne plynúť dňom doručenia opravenej faktúry Objednávateľovi.

1. **Zodpovednosť za vady**

# 1. Zhotoviteľ poskytuje na každé dielo v zmysle jednotlivých objednávok záručnú dobu 24 mesiacov. Záručná doba začína plynúť odo dňa odovzdania a prevzatia diela v zmysle jednotlivých objednávok bez vád a nedorobkov. V prípade, že Objednávateľ prevezme dielo s vadami a nedorobkami, záručná doba na vady a nedorobky, ktoré boli zistené pri preberaní diela začína plynúť odo dňa odstránenia takto zistenej vady a nedorobku. Záručná doba na odstránenú vadu sa predlžuje o dobu od uplatnenia reklamácie do odstránenia vady. Záručná doba však neplynie v čase, počas ktorého Objednávateľ nemohol dielo užívať pre vady diela, za ktoré zodpovedá Zhotoviteľ. Plynutie záručnej doby sa preruší dňom uplatnenia práva Objednávateľa na odstránenie vád (dňom doručenia reklamácie Zhotoviteľovi).

# 2. Dielo má vady v prípade, ak vykonanie diela nezodpovedá výsledku určenému v zmluve. Vadou sa rozumie najmä odchýlka v kvalite, rozsahu a parametroch diela stanovených v tejto zmluve. Nedorobkom sa rozumie aj nedokončená práca oproti požiadavkám v zmysle zmluvy a jednotlivej objednávky, vrátane jej prípadných doplnkov, ktorá je zistená pri odovzdaní a prevzatí diela.

# 3. Zhotoviteľ nesie záruky za kvalitu dodávok prác a výrobkov jeho subdodávateľov.

# 4. Objednávateľ má pri vadnom plnení nároky z vád, vyplývajúce z § 564 zákona č. 513/1991 Zb. Obchodný zákonník. Za podstatné porušenie zmluvy sa považuje, ak strana porušujúca zmluvu vedela v čase uzavretia zmluvy alebo v tomto čase bolo rozumné predvídať s prihliadnutím na účel zmluvy, ktorý vyplynul z jej obsahu alebo z okolností, za ktorých bola zmluva uzavretá, že druhá strana nebude mať záujem na plnení povinností pri takom porušení zmluvy, najmä vyhotovenie diela v rozpore s projektovou dokumentáciou. Za podstatné porušenie zmluvy podľa predchádzajúcej vety sa považuje najmä vyhotovenie diela v rozpore s touto zmluvou, konkrétnou objednávkou, právnymi predpismi, STN, alebo rozhodnutiami orgánov verejnej správy.

# 5. Oznámenie vád(reklamácia) musí byť vykonané písomne poštou, alebo mailom s dodatočným písomným zaslaním reklamácie poštou, inak je neplatné. V prípade, ak je reklamácia uplatnená e-mailom, považuje sa za uplatnenú dňom odoslania e-mailu. Pri zjavných vadách postačí oznámenie vád v protokole o odovzdaní a prevzatí diela. Oznámenie musí obsahovať označenie vady, miesta, kde sa vada nachádza a popis ako sa vada prejavuje:

# a) zjavné vady

# t.j. vady , ktoré Objednávateľ zistil, resp. mohol zistiť odbornou prehliadkou pri preberaní diela, musia byť reklamované zapísaním v protokole o odovzdaní a prevzatí diela. V prípade, že Objednávateľ žiada ich odstránenie opravou, uvedú sa v zápise, vrátane dohodnutých termínov ich odstránenia, . Pokiaľ nedôjde medzi zmluvnými stranami k dohode o termíne odstránenia vady, je Zhotoviteľ povinný odstrániť vadu v primeranej lehote, ktorú určí Objednávateľ.

# b) skryté vady

# t.j. vady, ktoré Objednávateľ nemohol zistiť pri prevzatí diela a vyskytnú sa v záručnej dobe, je Objednávateľ povinný reklamovať u Zhotoviteľa, postupom uvedeným v tomto bode. V prípade, že Objednávateľ žiada odstránenie vád, je Zhotoviteľ povinný tieto vady bezplatne odstrániť. Zhotoviteľ je povinný na reklamáciu reagovať do 3 pracovných dní po jej obdŕžaní a dohodnúť s Objednávateľom spôsob a primeranú lehotu odstránenia vady. Pokiaľ nedôjde medzi zmluvnými stranami k dohode o termíne odstránenia vady, je Zhotoviteľ povinný vadu odstrániť v primeranej lehote, ktorú určí Objednávateľ. Havarijné stavy je povinný Zhotoviteľ odstrániť bezodkladne po ich nahlásení Objednávateľom.

# V prípade, že Zhotoviteľ neodstráni reklamovanú vadu v dohodnutom termíne, Objednávateľ si vyhradzuje právo dať odstrániť reklamovanú vadu tretej osobe na náklady Zhotoviteľa a náklady vynaložené na odstránenie reklamovanej vady refakturovať Zhotoviteľovi.

6. Reklamácia sa považuje za uplatnenú dňom jej doručenia Zhotoviteľovi. O odstránení vady bude spísaný záznam, v ktorom sa uvedie spôsob odstránenia vady a termín jej odstránenia.

1. **Zmluvné pokuty**

Zmluvné strany sa dohodli na týchto zmluvných pokutách:

1. pri nedodržaní termínu dokončenia, uvedeného v konkrétnej objednávke diela má Objednávateľ nárok na zmluvnú pokutu od Zhotoviteľa vo výške 0,05% z ceny diela v zmysle konkrétnej objednávky za každý deň omeškania.
2. pri omeškaní Objednávateľa so zaplatením faktúry má Zhotoviteľ nárok na zmluvnú pokutu od Objednávateľa vo výške 0,05% z dlžnej čiastky v zmysle riadne vystavenej faktúry za každý deň omeškania.
3. Zmluvná strana sa zaväzuje zaplatiť zmluvnú pokutu vyúčtovanú v súlade s odsekom 1 alebo 2 tohto článku druhej zmluvnej strane na jej bankový účet uvedený v záhlaví zmluvy, a to najneskôr do 15 dní potom, čo bude druhej zmluvnej strane doručená výzva na jej úhradu.
4. Uplatnením zmluvnej pokuty nie je dotknutý nárok na plnú náhradu škody.
5. Zaplatením zmluvnej pokuty sa zmluvné strany nezbavujú svojej povinnosti riadne splniť svoj záväzok zo zmluvy.
6. **Ďalšie ustanovenia**
   1. Objednávateľ určil v záhlaví zmluvy pracovníka, s ktorým môže Zhotoviteľ konzultovať logistické záležitosti, potrebné pre vykonanie diela (napr. poskytnutie potrebných podkladov, povolení a pod.).
   2. Objednávateľ je povinný priebežne poskytovať Zhotoviteľovi riadnu súčinnosť pri zhotovení diela, spočívajúcu najmä v promptnej komunikácii so Zhotoviteľom, poskytnutím potrebných podkladov, ktoré má k dispozícii.
   3. Objednávateľ má právo kedykoľvek počas zhotovovania diela kontrolovať kvalitu, spôsob plnenia a súlad so zadaním diela. Zhotoviteľ je povinný takúto kontrolu Objednávateľovi umožniť. Ak Objednávateľ zistí, že Zhotoviteľ vykonáva dielo v rozpore s povinnosťami podľa zmluvy, je oprávnený dožadovať sa toho, aby Zhotoviteľ odstránil alebo napravil takéto porušenie povinností na svoje náklady a v primeranej lehote určenej Objednávateľom.
   4. Zhotoviteľ môže prípadné zmeny v diele vykonať iba so súhlasom Objednávateľa udeleným písomne alebo elektronicky.
   5. Zhotoviteľ je počas zhotovovania diela povinný včas informovať Objednávateľa o skutočnostiach, ktoré môžu mať vplyv na zhotovenie diela.
   6. Zhotoviteľ prehlasuje, že má požadovanú odbornú spôsobilosť pre vykonávanie prác podľa čl. I ods. 1 tejto zmluvy a disponuje osvedčením v zmysle vyhlášky 508/2009 Z. z., ktoré tvorí Prílohu č. 3 tejto zmluvy.
   7. Pri realizácii prác je Zhotoviteľ povinný počínať si s odbornou starostlivosťou, chrániť záujmy a majetok Objednávateľa a tretích osôb a v maximálnej možnej miere obmedziť negatívne dopady predmetnej činnosti na okolie.
   8. Zhotoviteľ je oprávnený použiť na zhotovenie diela subdodávateľov. Zoznam subdodávateľov Zhotoviteľa vrátane ich podielu na objeme prác tvorí prílohu tejto zmluvy. Každý subdodávateľ musí počas celej doby realizácie diela spĺňať podmienky § 41 ods. 1 zákona č. 343/2015 Z. z. v platnom znení. V prípade, ak Zhotoviteľ uzatvorí akúkoľvek zmluvu so subdodávateľom uzatvorenú na plnenie diela a rovnako v prípade zmeny subdodávateľa počas plnenia tejto zmluvy je Zhotoviteľ povinný najneskôr v deň, ktorý predchádza dňu, v ktorom nastane nástup, alebo zmena subdodávateľa predložiť objednávateľovi písomné oznámenie subdodávateľa, vrátane jeho identifikačných údajov a zmluvy, ktorú ma s týmto subdodávateľom uzatvorenú v súvislosti so zhotovovaním tohto diela.
   9. Zhotoviteľ nesie nebezpečenstvo škody na diele v zmysle jednotlivých objednávok až do momentu jeho prevzatia Objednávateľom v súlade s článkom III bod 4 tejto zmluvy podpisom príslušného preberacieho protokolu. Prevzatím diela Objednávateľom podľa predošlej vety prechádza nebezpečenstvo škody na prevzatom diele na Objednávateľa. Ak bol Zhotoviteľ vlastníkom diela pred jeho prevzatím Objednávateľom, prechádza prevzatím diela vlastnícke právo k dielu na Objednávateľa.
   10. Objednávateľ a Zhotoviteľ sa zaväzujú, že zachovajú obchodné tajomstvo o obchodných a technických informáciách, ktoré poskytla jedna zmluvná strana druhej a tieto informácie nepoužije pre iné účely než pre plnenie tejto zmluvy. Toto ustanovenie sa nevzťahuje na obchodné a technické informácie, ktoré sú bežne dostupné tretím osobám, ktoré zmluvný partner nechráni zodpovedajúcim spôsobom.
7. **Záverečné ustanovenia.**
8. Zmluvu možno meniť alebo zrušiť len písomne, formou písomných dodatkov k tejto zmluve, podpísaných obidvomi zmluvnými stranami.
9. Zmluva je vyhotovená v troch rovnopisoch, dva pre Objednávateľa a jeden pre Zhotoviteľa.
10. Zmluva nadobúda platnosť dňom podpisu obidvomi zmluvnými stranami a účinnosť dňom nasledujúcim po dni jej zverejnenia podľa § 47a Občianskeho zákonníka..
11. Zmluvné strany prehlasujú, že si zmluvu prečítali, porozumeli jej obsahu a na znak súhlasu ju podpísali.
12. Zmluvné strany sa zaväzujú zaistiť všetkými možnými prostriedkami, aby nedochádzalo ku korupčným konaniam v rámci zmluvných vzťahov. Zmluvné strany prehlasujú, že zastávajú prístup nulovej tolerancie ku korupcii na všetkých úrovniach a  vyžadujú od svojich vlastných zamestnancov a zmluvných partnerov konanie v súlade s protikorupčnými zákonmi.
13. Ostatné náležitosti, neuvedené v tejto zmluve sa riadia príslušnými ustanoveniami platného Obchodného zákonníka.
14. Neoddeliteľnou súčasťou zmluvy sú prílohy:

Príloha č. 1 – cenová ponuka – práce

Príloha č. 2 - cenová ponuka – elektroinštalačný materiál

Príloha č. 3 – osvedčenie o spôsobilosti

Príloha č. 4 – zoznam subdodávateľov

V Žiline, dňa

Za Objednávateľa: Za Zhotoviteľa:

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Mgr. Peter Fiabáne

primátor